HU Az Európai Unió Hivatalos Lapja C 198/13

Kérelem közzététele a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 510/2006/EK tanácsi rendelet 6. cikkének (2) bekezdése alapján

(2008/C 198/11)

Ezzel a közzététellel az 510/2006/EK tanácsi rendelet (1) 7. cikke alapján létrejön a kérelem elleni kifogás joga. A kifogást tartalmazó nyilatkozatnak e közzététel napjától számított hat hónapon belül kell beérkeznie a Bizottsághoz.

ÖSSZEFOGLALÓ

A TANÁCS 510/2006/EK RENDELETE

„GENTSE AZALEA”

EK-szám: BE-PGI-005-0536-24.03.2006

OEM ( ) OFJ ( X )

Ezen összefoglaló a termékleírás legfontosabb elemeit tartalmazza tájékoztatás céljából.

1. A tagállam illetékes szerve:

Név: Vlaamse Overheid, Departement Landbouw en Visserij, Afdeling Duurzame Landbouwontwikkeling Cím: Ellipsgebouw Koning Albert II-laan 35 Bus 40 B-1030 Brussel Tel.: (32-2) 552 78 84 Fax: (32-2) 552 78 71 E-mail: lieve.desmit@lv.vlaanderen.be

2. Csoportosulás:

Név: Vereniging van Vlaamse Azaleatelers Cím: P/a Axelsvaardeken 29a B-9185 Wachtebeke Tel.: (32-9) 342 91 26 Fax: (32-9) 342 92 14 E-mail: info@vaneetvelde.com Összetétel: Termelők/feldolgozók ( X ) Egyéb ( X )

3. A termék típusa:

3.5. osztály – Virágok és dísznövények

4. Leírás:

(követelmények összefoglalása az 510/2006/EK rendelet 4. cikkének (2) bekezdése alapján)

4.1. Elnevezés: „Gentse azalea”

4.2. Leírás: A „Gentse azalea” értékesítésre kész azálea (Azalea indica vagy Rhododendron simsii), bimbózó vagy virágzó állapotban, különféle formákban (gömb alakú bokor vagy fa, hosszúszárú, piramis alakú és különleges formák) és színekben (többek között fehér, lazacszínű, piros, kárminpiros, rózsaszínű, bíbor és lila) egyszínű vagy többszínű (csíkos, vagy színes peremes) változatokban létezik. A „Gentse azalea” különlegessége, hogy egy tradíción és változatosságon alapuló minőségi termesztési folyamat eredményeként jött létre.

A minőséget garantálja a termékteljesítményen (például az egyenletes bimbóeloszlás), a felhasználóbarát kialakításon (pl. öntőperem a cserépen), a megbízhatóságon (pl. színgarancia) és az esztétikai megjelenésen (pl. friss és zöld kinézet) alapuló, előre meghatározott követelmények betartása. A termék minősége a sokéves tradíciónak, a know-how-nak, a széleskörű kutatásnak és a szakmai felvilágosításnak köszönhetően közismert.

4.3. Földrajzi terület: A termesztési terület teljes Kelet-Flandria (Gent fővárossal).

4.4. A származás igazolása: A „Gentse azalea” olyan üzemekből származhat, amelyek az igénylést benyújtó csoportosulás által nyilvántartott regisztrációs listán szerepelnek. Ezt a nyilvántartást továbbküldik az illetékes ellenőrző szerv számára. A regisztrált üzemek azáleatermesztők (a dugványtól a teljesen kifejlett „zöld” azálea növényig vagy legalább színes, bimbós stádiumig), valamint kereskedők-növénynevelők (akik a felvásárolt kifejlett „zöld” azáleát legalább a színes bimbó megjelenési stádiumáig nevelik).

Minden olyan termelő, aki „Genti azáleát” termeszt, köteles figyelembe venni a Project Azalea Kwaliteit (PAK) keretében rögzített előírásokat. A PAK célja a nagy értékű „Gentse azálea” fennmaradásának, illetve minőségének biztosítása. Minden regisztrált vállalat kötelezettséget vállal a PAK-ban rögzített minőségi szabványok betartására azzal, hogy aláír egy minőségi egyezményt, és átvesz egy résztvevői számot, illetve egy PAK-számot. A regisztrált azáleatermesztők valamennyi tételről termesztési nyomtatványt vezetnek, amíg a növények értékesítésre kész állapotba nem kerülnek. A termesztési nyomtatvány garantálja a termesztési módszer és a minőségi szabványok betartását. A zöld azáleákhoz a melegházba történő szállítás előtt mellékelik az adott tételre vonatkozó termelési nyomtatványt és egy PAK-címkét, amelyen a PAK-szám olvasható. Az értékesítésre kész növényeket a 4.8. pontban megadott módon felcímkézik a termesztőnél vagy a kereskedő-növénynevelőnél, mielőtt elhagynák az üzemet.

4.5. Az előállítás módja: A „Gentse azalea” termesztése (a dugványtól a virágzó növényig) teljes egészében a 4.3. pontban megadott földrajzi területen történik.

A „Genti azáleát” dugványozással vagy az alsó szárrész metszésével szaporítják. A dugványokat azonnal letakarják műanyag fóliával, ezt követően a talaj által leadott hő a szubsztrátum hőmérsékletét 23–25 °C-ra emeli.

A termesztéshez a növényeket rendszeresen vissza kell vágni. Ehhez az ág felső részét levágják, hogy ott újra elágazhasson. A növény kívánt méretétől függően határozzák meg a visszavágások számát. A növény termesztésének első fázisa (a második visszavágásig) letakart állapotban történik, a további növekedés a végtermék létrejöttéig letakart állapotban vagy szabadon is történhet. A zöld azálea, mely elérte kívánt végső átmérőjét, végül a bimbózás szakaszába lép. Ehhez a hőmérsékletnek megfelelő szintre kell csökkennie. A lecsökkent hőmérsékleten való fejlődés időtartamától függően a Genti azáleát nagyon korán virágzó (augusztus 15. után), korán virágzó (december 1. után), közepesen korán virágzó (január 15. után) és későn virágzó (február 15. után) kategóriákba sorolják. A zöld azálea értékesítése akkor történik, amikor a bimbók megfelelően érettek. A zöld és a virágzó azálea esetében azok a szabványok érvényesek, melyeket a Projekt Azalea Kwaliteit (PAK) keretében rögzítettek. Az azálea virágzása virágneveldében történik. Ehhez a megfelelően kifejlett növényeket legalább 20 °C hőmérsékleten tartják, rendszeresen öntözik és gyakran mesterséges fénnyel világítják meg. Az eladás virágzó vagy bimbózó állapotban történik.

4.6. Kapcsolat: A „Gentse azalea” elismerése iránti kérelem a termék jó hírnevén alapul. A történelmi, természeti és emberi tényezők kombinációja együttesen járult hozzá a „Gentse azalea” jellegzetes fajtájának létrejöttéhez.

A genti régió az előző két évszázad során a nyugat-európai azáleatermesztés- és kereskedelem fő területévé vált. Az ezzel kapcsolatos kutatás, felvilágosítás és a beszállítás is ebben a régióban koncentrálódik.

A történelmi körülmények mellett természeti jellemzők is szerepet játszottak abban, hogy ezen a földrajzilag behatárolt területen kifejlődhessen az azáleanemesítés. A Gent körüli régióra a mérsékelt óceáni éghajlat jellemző, mely megfelel az azálea termesztéséhez. Emellett az azáleának laza talajra van szüksége. Az azáleát elsősorban tűleveles és erdei szubsztrátumban termesztik, mely ebben a régióban rendelkezésre áll.

Judocus Huytens genti kertész 1774-ben Angliából hozott azáleát a Gent környéki területre. Az Azalea indica-t ténylegesen Welbanck kapitány hozta be Angliából 1808-ban. Az azálea elterjedését segítő nagyon fontos esemény volt a Genti Mezőgazdasági és Fűszertudományi Társaság megalakulása 1808-ban.

A „Gentse azalea” hírneve a következőkből is kitűnik:

Egy 1819. február 6-án tartott kiállításon Du Bois de Vroeylande báró mutatta be az első azáleát. 1839-től ötévente nagy kiállításokat rendeztek nemzetközi zsűri részvételével. Ezt a kiállítást, mely világszerte Gentse Floraliën néven ismert, a mai napig is megrendezik.

Louis Van Houtte volt a „Gentse azalea” elterjesztésének az egyik úttörője, azzal, hogy kidolgozta a termesztési technikát és nemesítési tevékenységet is folytatott, aminek eredményeként különféle új formák és színek fejlődtek ki. 1839-ben adta ki Louis Van Houtte első katalógusát, melyben az azálea indicának már 97 változata szerepelt.

1869. május 17-én a „Gentse azalea” a szentpétervári orosz virágkiállításon is megjelent.

Az azáleatermesztés a Gent körüli régióban olyan fontossá vált, hogy 1881-ben kiadtak egy azáleával foglalkozó folyóiratot „Iconographie des azalées de l'Inde” címmel.

1893-ban Georges Truffaut így ír „Étude sur la culture et la végétation de l'Azalea indica” (Tanulmány az Azalea indica kultúrájáról és termesztéséről) című művében: „C'est en Belgique, et plus particulièrement dans les environs de la ville de Gand, que l'on trouve les plus importantes cultures d'azalea.” („Belgiumban, különösen Gent város környékén találjuk a legjelentősebb azáleakultúrákat”).

1938-ban egy belga bélyeget adtak ki az azálea és Gent ábrázolásával a december 17. és 19. között rendezett háromnapos azáleakiállítás alkalmából.

Különféle publikációkból az derül ki, hogy a termesztők forma és szín terén a lehető legnagyobb változatosságra törekedtek. Egy 1954. októberében megjelent mezőgazdasági kiadványban F. Peeters így ír: „A Gent hírnevét öregbítő azálea termesztésével számos gazda foglalkozik. Rengeteg változatot nemesítettek ki. A különbségek a virágok formájában és színében jelentkeznek …”.

4.7. Felügyeleti szerv:

Név: Federale Overheidsdienst Economie, K.M.O., Middenstand en Energie Algemene Directie Controle en Bemiddeling Tweede Afdeling Gespecialiseerde Diensten, Sectie A Controles Uitgaven EOGFL en Marktordening Cím: WTC III Simon Bolivarlaan 30 B-1000 Brussel Tel.: (32-2) 208 40 40 Fax: (32-2) 208 39 75 E-mail: Dirk.Demaeseneer@economie.fgov.be

4.8. Címkézés: A növényeket címkével látják el, melyen a következők láthatók: „Gentse azalea”, az európai BGA szimbólum és a PAK-szám.

(1) HL L 93., 2006.3.31., 12. o.